Rautaruukki
Rautaruukki (soome keeles Rautaruukki Oyj, kasutatakse ka kaubamärki Ruukki) on Soome ettevõte, mis tegeleb peamiselt metallist ehituskonstruktsioonide ja inseneritööstusele vajalike komponentide valmistamisega. Nende peakorter asub Helsingis. Ettevõte asutati 1960. aastal Soome Valitsuse poolt, et tagada riigi rasketööstustele vajaliku terase tootmine. Alates osalisest erastamisest 1994. aastal on riigi osalus ajapikku vähenenud ja oli 2012. aastal 40%. Ettevõtte tegevusvaldkonna võib kolmeks jagada: ehitus, inseneeria ja metallid. Rautaruuki toodang on mitmekesine ja klientide hulka kuuluvad mitme tööstusharu esindajad. Rautaruukki annab tööd umbes 11 800 inimesele Põhjamaades, Baltikumis, Hiinas, Venemaal, Ukrainas ning Kesk- ja Ida-Euroopas.